વિદ્યાર્થી મિત્રોના સર્જનો, તેમના વિચારોમાં ઘણું સામ્ય છે, આસપાસના વાતાવરણ અને સમાજજીવનની અસરો તેમના લખાણમાં સ્પષ્ટ દેખાઈ આવે છે, જેમ કે “મારું પ્રિય પુસ્તક” એ વિષયના પ્રતિભાવમાં ત્રણ વિદ્યાર્થી મિત્રોએ “મારું પ્રિય પુસ્તક – મહાભારત” એ વિષય પર ખૂબ સુંદર કૃતિ આપી છે, પાનાંની મર્યાદાઓ  સ્પષ્ટ લખી હોવા છતાં પોતે જે કહેવું છે એ કહેવા એથી ક્યાંય અનેક પાનાંઓ સાથે, એ પુસ્તકમાંથી કયા પ્રસંગમાંથી કયો સાર ગ્રહણ કરી શકાય, એ આખા પ્રસંગ સાથે વર્ણવતા છટ્ટા અને સાતમા ધોરણના વિદ્યાર્થીઓની એ કૃતિઓ વાંચીને ખૂબ આનંદ થયો, ત્રણેયના નિબંધો આગવા છે, રજૂઆતની પધ્ધતિઓ આગવી છે.